open-index/open-wikipedia-markdown huggingface dataset:
Nikolajus Andrejevas (1920)

**Nikolajus Andrejevas** (rus. *Николай Дмитриевич Андреев*, 1920 m. vasario 16 d. – 1997 m. lapkričio 15 d.) – sovietinis bei rusų kalbininkas, indoeuropeistas, filologijos mokslų daktaras, profesorius, vyresnysis mokslinis bendradarbis Rusijos mokslų akademijos Leningrado kalbotyros institute.

Kilęs iš senos dvarininkų Kurakinų giminės. Iš motinos pusės buvo architekto V. N. Bobrovo anūkas.

Dalyvavo TSRS-suomių Žiemos kare, Antrajame pasauliniame kare. Būdamas karininku, dalyvavo kariniuose veiksmuose Leningrado fronte. Apdovanotas Raudonosios Žvaigždės ordinu.

Įkūrė automatinio vertimo laboratoriją, išaugusią į didelę matematinės lingvistikos katedrą Sankt Peterburgo universitete.

Išvertė į rusų kalbą Emilio Benvenisto „Индоевропейское именное словообразование“ (1955 m.) Savo knygoje „Раннеиндоевропейский праязык“ laikydamas save Antuano Mejė ir E. Benvenisto darbų tęsėju, rekonstravo ankstyvąją indoeuropiečių prokalbę, kuri, jo nuomone, yra pagrindinė dar senesnės – borealinės prokalbės – atšaka (nepainioti su S. Starostino () borėjų kalbos teorija).

## Bibliografija

* Международный вспомогательный язык эсперанто: краткая грамматика и словарь-минимум. Л., 1957. – 46 с.
* Раннеиндоевропейский праязык . Л.: «Наука», 1986.
* Периодизация истории индоевропейского праязыка // Вопросы языкознания. 1957. № 2.
* Статистико-комбинаторное моделирование языков / Под ред. Н. Д. Андреева. «Наука», М. – Л., 1965.
* Статистико-комбинаторный метод в теоретическом и прикладном языковедении. Автореферат диссертации на соискание учёной степени доктора филологических наук. Л., 1967.
* Статистико-комбинаторные методы в теоретическом и прикладном языковедении". Л.: «Наука», 1967.
* Исследования по структурно-вероятностному анализу / Под ред. проф. Н. Д. Андреева. Горький, 1971.
* Проблемы структурно-вероятностного анализа языков / Под ред. Н. Д. Андреева. Днепропетровск, 1975.
* Гипотеза о бореальном праязыке // Лингвистические исследования. Проблематика взаимодействия языковых уровней (сборник). Ленинград, 1988.
* К палеолингвистической реконструкции древнего бореального праязыка // Лингвистические исследования (сборник). Структура языка и его эволюция. М., 1989.
Raheem Sterling

**Rahimas Šakilas Sterlingas** (1994 m. gruodžio 8 d. Kingstone, Jamaikoje) – jamaikietis Anglijos futbolininkas, žaidžiantis atakuojančio saugo pozicijoje Chelsea FC klube bei Anglijos rinktinėje. Karjerą pradėjo Queens Park Rangers FC klube. Taip pat žaidė Anglijos U-16, U-17 ir U-21 jaunimo rinktinėse. Nuo 2012 m. Anglijos rinktinės žaidėjas. Nuo 2015 m. liepos mėn. perėjo į Manchester City komandą.

## Tarptautinė karjera
Sterling pirmą kartą Anglijos iki 16 m. jaunimo rinktinėje debiutavo 2009 m. lapkričio 5 d., rungtynėse prieš Šiaurės Airiją. Buvo pakviestas atstovauti Angliją 2011 m. FIFA U-17 pasaulio taurėje. Pirmą įvartį pelnė rungtynėse prieš Ruandą. Taip pat pelnė įvartį į Argentinos vartus. 2012 m. rugsėjo 10 d. buvo pakviestas į nacionalinę rinktinę į 2014 m. pasaulio futbolo čempionato atrankos rungtynes prieš Ukrainą. Deja, rungtynes praleido ant atsarginių žaidėjų suolelio. 2013 m. spali pirmą kartą buvo pakviestas į Anglijos U-21 rinktinę. Spalio 16 d. debiutavo prieš Serbiją. Anglijos rinktinėje debiutavo 2012 m. lapkričio 14 d., išvykos draugiškose rungtynėse prieš Švediją. Pirmąjį įvartį už Anglijos iki 21 m. rinktinę pelnė 2013 m. rugpjūčio 13 d., rungtynėse 6–0 nugalėjus Škotijos bendraamžius.

## Dalyvavimas čempionatuose

|}

## Šaltiniai

## Nuorodos

* Žaidėjo profilis liverpoolfc.com svetainėje
Gitegos provincija

**Gitegos provincija** (, ) – viena iš Burundžio provincijų. Yra šalies centrinėje dalyje. Administracinis centras – Gitega.

Provincija yra įsikūrusi aukštikalnėse. Gitegoje veikia Burundžio nacionalinis muziejus.

## Administracinis suskirstymas

Provincija yra padalinta į 11 komunų:
* Bugendanos komuna
* Bukirasazio komuna
* Burazos komuna
* Gihetos komuna
* Gišubio komuna
* Gitegos komuna
* Itabos komuna
* Makebuko komuna
* Mutaho komuna
* Njanrusangės komuna
* Rjansoro komuna
Bužumbūros kaimiškoji provincija

**Bužumbūros kaimiškoji provincija** (, ) – viena iš Burundžio provincijų. Yra šalies vakaruose, prie Tanganikos ežero, turi sieną su Kongo DR. Administracinis centras – šalies sostinė Bužumbūra (į provincijos sudėtį neįeina, sudaro atskirą provinciją).

## Administracinis suskirstymas

Provincija yra padalinta į 11 komunų:
* Bugaramos komuna
* Isalės komuna
* Kabezio komuna
* Kanjošos komuna
* Mubimbio komuna
* Mugongomangos komuna
* Muhutos komuna
* Mukikės komuna
* Mutambu komuna
* Mutimbuzio komuna
* Njabirabos komuna
Alois Hitler

**Aloyzas Hitleris (Šiklgruberis)** (; 1837 m. birželio 7 d. – 1903 m. sausio 3 d.) – Austrijos muitininkas, Adolfo Hitlerio tėvas.

## Biografija
Aloyzas Šiklgruberis 1837 m. gimė mažame Austrijos kaimelyje Diolersheime. 1855 m. įstojo į muitininkus. Po penkerių metų jis pasiekė aukštesnį rangą ir buvo perkeltas į Lincą. Vėliau tapo muitininkų inspektoriumi. 1873 m. susižadėjo su Anna Glasl-Hörer, bet nesusilaukė vaikų. 1875 m. persikėlė gyventi į Braunau prie Ino.

Aloyzas Šiklgruberis 1877 m. oficialiai pasikeitė pavardę į Hitlerį, ir nuo Aloyzo prasidėjo „Hitlerių šeimos dinastija“. Manoma, kad paskutinis žmogus, turėjęs Hitlerio pavardę, buvo Aloyzo dukra Paula Hitler. 1880 m. Aloyzas Hitleris išsiskyrė su Anna. 1883 m. susižadėjo su Frančiska Matcelzberga ir susilaukė dviejų vaikų, Aloyzo Hitlerio jaunesniojo ir Angelos Hitler. 1884 m. mirus jo žmonai Frančiskai, po metų susižadėjo su Klara Piolca ir susilaukė dar 6 vaikų, iš kurių buvo ir Adolfas Hitleris. Su Klara santuokoje Aloyzas prabuvo iki pat savo mirties, t. y. 1903 m.
Vytis Čiubrinskas

**Vytis Čiubrinskas** (g. 1956 m. lapkričio 11 d.) – Lietuvos antropologas, profesorius, humanitarinių mokslų daktaras. Įvairių mokslinių straipsnių autorius, knygų sudarytojas bei autorius.

Tyrimų sritys: transnacionalizmas ir diaspora; etniškumas, nacionalizmas ir kosmopolitizmas; kultūrinis paveldas, socialinė atmintis ir tapatybės politika; pokolonijinių ir posocialistinių transformacijų procesai pasaulyje.

## Biografija

1979 m. Vilniaus universitete baigė istorijos magistrantūros studijas, 1993 m. tapo mokslų daktaru (istorijos ir etnologijos srityje). 1980–1982 m. dirbo Lietuvos nacionalinio muziejaus etnografijos departamente, 1982–1988 m. LIetuvos kultūros ministerijos paveldosaugos padalinyje, 1988–2003 m. dirbo Vilniaus universiteto istorijos fakultete. Dalyvavo daugelyje stažuočių ir mainų programų užsienyje – Suomijoje, Norvegijoje, Švedijoje, Danijoje, Vokietijoje, JAV, Jungtinėje Karalystėje, Indijoje. Skaitė paskaitas, dalyvavo konferencijoje įvairiuose pasaulio universitetuose.

Nuo 2003 m. dirba Vytauto Didžiojo universitete, Sociologijos katedroje bei Vilniaus universiteto Orientalistikos centre. Nuo 2007 m. yra Pietų Ilinojaus universiteto Antropologijos departamento (JAV) asocijuotas profesorius.

2013 -2014 m. organizavo ir dalyvavo projekte „1863 m. sukilimo tremtinių kultūrinis paveldas ir lietuviškasis identitetas Rusijos Saratovo krašte“, kurio metu lankė buvusius lietuviškus kaimus Saratovo srityje.

Nuo 1994 m. *Société Internationale d’Ethnologie et de Folklore* (SIEF) narys, nuo 1997 m. Europos socialinių antropologų asociacijos (EASA) narys, nuo 1999 m. Baltiškų studijų asociacijos (AABS) narys, nuo 2013 m. Didžiosios Britanijos ir Britų sandraugos socialinių antropologų asociacijos (ASA) narys.

Nuo 2001 m. mokslinio žurnalo *Lietuvos etnologija: socialinės antropologijos ir etnologijos studijos* vyr. redaktorius.

## Bibliografija
 
* *Lietuvos sentikiai = Старообрядцы Литвы : duomenys ir tyrimai, 1996–1997* (vyr. redaktorius, 1998 m.)
* *Socialinės ir kultūrinės antropologijos teorijos* (2007 m.)
* *Lietuviškojo identiteto trajektorijos* (sudarytojas kartu su Jolanta Kuznecoviene, 2008 m.)
* *Lietuviškasis identitetas šiuolaikinės emigracijos kontekstuose* (sudarytojas, 2011 m.)
* *Transnacionalizmas ir nacionalinio identiteto fragmentacija* (bendraautoris, 2014 m.)
* *Daugiau publikacijų žr.  https://vdu-lt.academia.edu/vytisciubrinskas*

## Šaltiniai

## Nuorodos
* ''Globalizacija primeta pasauliui vakarietišką matą'', 15 min.lt
* ''Socialinė antropologija – „aukso vidurys“ tarp socialinių ir humanitarinių mokslų'', bernardinai.lt
Joshua Lewinsohn

**Jošua Levinsonas** (1833 m. Viešučiuose, Rusijos imperija – ?) – mokytojas, rašytojas.

## Biografija

Gimė 1833 m. Viešučiuose. Mokėsi Talmudo Žagarės ješivoje pas savo dėdę Simon Hurvitz. 1865 m. baigė Mintaujos gimnaziją. Nuo 1857 m. rašė įvairius straipsnius į laikraščius *Ha-Maggid*, *Ha-Melitz* ir *Ha-Shachar*. Taip pat rašė straipsnius į vokišką Rygos laikraštį *Rigasche Zeitung*. 1868 m. Vilniuje išleido Rusijos imperijos geografijos ir topografijos knygą *Eretz Russia u-Melo'ah*, 50 žydų biografijos knygą *Toledot Anshe Shem be-Yisrael* bei žydų verslo istoriją *Toledot Sechar ha-Yehudim*. 1874 m. paskirtas Tukumo žydų mokyklos direktoriumi.

## Literatūra
* Sokolov, Sefer Zikkaron, p. 64.
Pamoka

**Pamoka** − tai mokiniams perteikiamos ir mokinių jau turimos žinios, mokinių ir mokytojo veikla (t. y. įgytų ar turimų žinių taikymas, įgūdžių formavimas ar lavinimas).

Šiuolaikinei pamokai keliama gana daug ir įvairių reikalavimų. Tai priklauso nuo daugelio veiksnių. Būtina kompetentingai parinkti pamokos medžiagą, derinti ją su mokinių amžiaus ir jų gyvenamosios aplinkos ypatumais (t. y. mokomoji medžiaga turi būti aktuali ir prieinama mokiniams, ją reikia pasirinkti atsižvelgiant į mokinių amžiaus ypatumus, žinias, gebėjimus, mokinių poreikius ir interesus). Ugdymo turinyje turi atsirasti filosofinis pradas, verčiantis mąstyti, tobulėti. Mokytojas turėtų ne tik suteikti žinių, bet ir pratinti moksleivį mąstyti apie žmogaus ir tautos egzistenciją, atrasti įvairius ryšius tarp faktų bei procesų, formuoti savo elgesį bei įpročius. Pamokoje turi būti siekiama aktyvaus ir sąmoningo kiekvieno mokinio darbo, siekiama kalbos mokymo ir įgūdžių sudarymo vienovės. Būtina neužmiršti, kad dėstymo metodus pasirenkama atsižvelgus į mokinių (mokinių grupės, klasės) ypatumus.

Nėra ir negali būti universalaus kiekvienam mokytojui ir mokiniui tinkančio metodo. Mokytojas pagal savo prigimtį ir jėgas renkasi tokius metodus, kurie jam padėtų geriausiai pasiekti ugdymo tikslus bei uždavinius. Jei jam pačiam patogus metodas nepadeda skleistis kiekvieno mokinio individualybei, derėtų ieškoti kito arba permąstyti tą patį metodą. Tyrimai rodo, kad įvairesni mokymo būdai sužadina mokinio susidomėjimą, neleidžia nuobodžiauti, turi įtakos mokymosi motyvams. Koks mokymo metodas yra geriausias galima pasakyti tik tada, kai tiksliai įvertinamos mokinių savybės (amžius, motyvai, ankstesnis mokymasis ir rezultatai) ir mokymo tikslai.

## Išnašos

## Nuorodos

* Kokia pamoka yra gera?
* Standartinis pamokos planas  (anglų k.)
Soteras (reikšmės)

Terminas **Soteras** gali reikšti:
* Soteras − graikų mitologijoje saugumo ir išsigelbėjimo nuo bėdos dievas.
* Soter − *religijos mokslo laikraštis*, žurnalas, leistas 1924–1939 m. Kaune.
* Soteras − Romos katalikų popiežius nuo 165 (166?) iki 175 (170?) m.
* Ptolemėjas IX Soteras II – Egipto karalius.
Panašios reikšmės žodžiai:
* Soterija − bet kokia auka ar aukų serija, siekiant išsigelbėjimo, išsivadavimo ar atsidėkojant už išsivadavimą iš krizės.
Gibraltaro futbolo asociacija

**Gibraltaro futbolo asociacija** (; sutrumpintai *GFA*) – Gibraltaro futbolo vykdomoji institucija, prižiūrinti Gibraltaro futbolo varžybas, rinktines ir žaidėjus.

## Istorija

Asociacija įkurta 1895 m. Nuo 2012 m. spalio buvo laikina UEFA narė. Gibraltaro salės futbolo rinktinė, taip pat Gibraltaro jaunimo iki 17 m. bei iki 19 m. rinktinės dalyvavo UEFA 2013–2014 m. sezono varžybose. Po XXXVII UEFA kongreso Londone, 2013 m. gegužė 24 d. tapo pilnateise UEFA narė.

## Nuorodos
* GFA svetainė
Gibraltaro vyrų futbolo rinktinė

**Gibraltaro vyrų futbolo rinktinė** – Gibraltarui atstovaujanti futbolo komanda, kontroliuojama Gibraltaro futbolo asociacijos. Nėra pilnateisis FIFA narys. Rinktinė neturi teisės dalyvauti FIFA pasaulio čempionate. Nuo 2013 m. gegužės 24 d. yra UEFA narys, galintis dalyvauti UEFA Europos futbolo čempionatuose. Tai yra mažiausias pagal gyventojų skaičių UEFA narys.

## UEFA narystė
2013 m. gegužės 24 d. vykusiame UEFA kongreso Londone metu, prieštaraujant tik Ispanijai ir Baltarusijai, GFA tapo pilnateise UEFA nare. Dėl politinių priežasčių Gibraltaras ir Ispanija nebus kvalifikuojami į tą pačią grupę.

## Žymesni žaidėjai
* Joseph Chipolina (2013–)
* Lee Casciaro (2014–)
* Jake Gosling (2014–)

## Šaltiniai

## Nuorodos
* Oficiali Gibraltaro futbolo asociacijos svetainė
* UEFA profilis
Technikumas

**Technikumas** (, ) – valstybinė  specialaus vidurinio profesinio mokymo įstaiga, plačiai veikusi SSRS ir kai kuriose sovietinio bloko šalyse. Technikumuose buvo teikiamas „specialusis vidurinis išsilavinimas“. Technikumai ruošė vidurinės grandies specialistus įvairioms liaudies ūkio šakoms: pramonei, medicinai, švietimui ir kultūrai, armijai, žemės ūkiui, statyboms, transportui ir kt. Šios mokymo įstaigos priėmė moksleivius, baigusius nepilną vidurinę mokyklą ar jau turinčius bendrąjį vidurinį išsilavinimą. Technikumų absolventai galėjo toliau tęsti studijas aukštosiose mokyklose. Panašios mokymo įstaigos, teikusios mokymą iš įvairių technikos šakų, dar vadintos **politechnikumais**.

SSRS 1975 m. veikė 4286 specialiojo vidurinio mokymo įstaigos, tarp kurių buvo 2746 technikumai: pramoninė statyboje – 1236, statyboje – 220, transporte – 213, ryšių sistemoje – 31, žemės ūkyje – 681, ekonomikoje – 361.

Iširus SSRS, dauguma technikumų Nepriklausomų Valstybių Sandraugos šalyse buvo pavadinti koledžais, kai kurie išliko.

## Lietuvoje

Po Lietuvos okupacijos 1940 m. prasidėjo ir joje veikusios švietimo sistemos pertvarka Sovietų Sąjungos pavyzdžiu. Siekiant parengti specialistus, imta plėsti specialiųjų vidurinių mokyklų tinklą. Vieni pirmųjų įsteigtų technikumų: 
* Vilniaus prekybos technikumas (1946), 
* Vilniaus geležinkelių transporto technikumas (1948), 
* Klaipėdos žemės ūkio technikumas (1946), 
* Panevėžio hidromelioracijos technikumas (1950), 
* Rietavo žemės ūkio technikumas (1951), 
* Telšių taikomosios dailės technikumas (1951) ir kt. 

1951–1952 m. iš viso jų buvo 49. Visa švietimo sistema buvo centralizuotai valdoma iš Maskvos. 1987 m. buvo 66 technikumai, kuriuose mokėsi beveik 59 tūkst. moksleivių. Moksleiviai, baigę technikumą (kaip ir bendrojo lavinimo vidurinę mokyklą, profesinę technikos mokyklą) galėjo pradėti dirbti arba tęsti mokslą aukštojoje mokykloje.

Lietuvoje technikumai veikė iki 1991 m. Juose buvo vykdomas mokymas pagal specialiojo vidurinio mokslo programas. Mokymo trukmė buvo 3,5 – 4 metai, o įstojusieji po vidurinės mokyklos mokėsi metais trumpiau nei įstojusieji po pagrindinės. Technikumų absolventų diplomai liudijo įgytą specialųjį vidurinį išsilavinimą ir suteiktą profesinę kvalifikaciją (techniko, technologo ir kt.), pakankamą dirbti ne tik techninį darbą, bet ir vadovauti kitiems darbuotojams. LR Vyriausybės 1991 m. kovo 12 d. potvarkiu Nr. 125 P technikumai (kartu ir visos kitos specialiosios vidurinės mokyklos – pedagogikos, prekybos, medicinos, kultūros, muzikos) buvo likviduoti, o jų bazėje įsteigtos aukštesniosios mokyklos. Aukštesniosios mokyklos diplomas (kodas 4001) pakeitė ankstesnį LTSR egzistavusį vienodo pavyzdžio specialiojo vidurinio mokslo diplomą.

## Šaltiniai

## Nuorodos

* Apie technikumą Didžiojoje tarybinėje enciklopedijoje (rusų k.)
* Švietimo sistema Lietuvoje 1940–1990 metais
The Beat Goes On

**„The Beat Goes On“** – trečiasis amerikiečių dueto Sonny & Cher singlas iš trečiojo jų studijinio albumo „In Case You’re In Love“. 1967 m. sausio 14 d. singlas debiutavo Billboard Hot 100 tope ir pakilo iki 6-osios vietos. Dainos autorius yra Sonny Bono.

„The Beat Goes On” buvo atlikta per Sonny Bono laidotuves, o dainos pavadinimas užrašytas ant jo antkapio.

## Pozicijos

### Savaitiniai topai

### Metų pabaigos topai

## Koveriai

1967 m. amerikiečių džiazo muzikanto Buddy Rich albume „Big Swing Face“. 1967 m. Gabor Szabo albume „The Sorcerer“. 1968 m. Vanilla Fudge albume „The Beat Goes On“. Kitos versijos buvo įrašytos džiazo pianistės ir dainininkės Patricia’os Barber, italų dainininkės Minos ir prancūzų dueto Casino Music. Vokietijos dainininkė Inga Rumpf įrašė dainą vokiečių kalbą, bet paliko tą patį pavadinimą „The beat goes on”, o italų roko grupė La ragazza 77 įrašė itališką versiją „Il beat cos'è”.

1982 m. kanadiečiai Orbit perdarė singlą į *electro-funk* dainą, kuriai vokalą įrašė amerikiečių gospelo dainininkė Carol Hall. 1983 m. australų kabareto duetas The Globos kartų su dainininkais Wendy De Waal ir Mark Trevorrow įrašė savo versiją, kuri pateko į Top 20.

Britų grupė Strange Cruise perdainavo dainą savo 1986 m. albume „Strange Cruise“.

1998 m. britų elektroninės muzikos grupės All Seeing I versija užėmė 11-ą vietą Jungtinės karalystės singlų tope. 1998 m. grupė prodiusavo ir Britney Spears versiją, kuri pasirodė jos albume „...Baby One More Time“.

„The Beat Goes On” yra pirmoji daina grupės Firewater 2004 m. albume „Songs We Should Have Written“.

2008 m. prancūzų grupės Le Cercle albume „Magnetic“.

Dainos variacija buvo panaudota 1968 m. Plymouth automobilių linijos reklamoje.

## Šaltiniai
Michailas Golenko

**Michailas Golenko** (1891 m. rugpjūčio 1 d. Janapolyje, Rusijos imperija – ?) – TRSR karininkas, papulkininkis, Rusijos išvadavimo armijos generalinio štabo narys.

## Biografija

Gimė 1891 m. rugpjūčio 1 d. Janapolyje. Dalyvavo I pasauliniame kare. Po karo 1919 m. Ukrainoje kovojo prieš baltagvardiečius. 1920–1921 m. Vakarų Sibire vadovavo vienam iš dalinių malšinusiam antibolševikinį sukilimą. 1940 m. suteiktas papulkininkio laipsnis. Prasidėjus II pasauliniam karui 1941 m. rugsėjį pateko į nelaisvę, kur įvairiose belaisvių stovyklose išbuvo iki 1944 m. rudens kai prisijungė prie Rusijos išvadavimo armijos. 1945 m. gegužės 9 d. pasidavė amerikiečiams, iš pradžių buvo laikomas Frydbergo belaisvių stovykloje, vėliau iki tų pačių metų rugpjūčio 18 d. buvo laikomas Rėgensburgo belaisvių stovykloje.

## Literatūra

* Kirył M. Aleksandrow, Офицерский корпус армии генерала – лейтенанта А. А. Власова, 1944–1945, 2001

## Šaltiniai
Antanas Mekys

**Antanas Mekys** (1917 m. lapkričio 17 d. Vilūnaičiai, Rusijos imperija – 2015 m. birželio 17 d. Vilnius) – ekonomistas, esperantininkas.

## Biografija

Gimė 1917 m. lapkričio 17 d. Vilūnaičiuose. Esperanto kalba susidomėjo dar 1933 m. 1946 m. baigė Vilniaus universiteto ekonomikos studijas. 1959 m. pradėjo intensyviai mokytis esperanto kalbos. 1965 m. pradėjo vesti kalbos kursus. 1969 m. įkūrė esperantininkų klubą, kuris veikė iki 1974 m. Sovietmečiu išleido vieną iš pirmųjų vadovėlių, skirtą mokytis esperanto kalbos. Lietuvai atkūrus nepriklausomybę parašė įvairių knygų apie esperanto kalbą. 2003 m. tapo Pasaulinės Esperanto asociacijos garbės nariu.

## Darbai

* *ABC metodilo de esperanto*
* *Paroliga koresponda kurso de Esperanto*
* *Kurso de esperanto* (1970)
* *Rajonų ekonominio ir socialinio vystymo planavimas* (1979)
* *Esperanto kalbos vadovėlis* (1990)
* *Kurso de esperanto* (1991)
* *Pardonu min Muzo* (1997)
* *Esperanto en Litovio*, parto 1, (1997)
* *Esperanto en Litovio*, parto 2, (1998)
* *Esperanto en Litovio*, parto 3, (1998)
* *Esperanto en Litovio*, parto 4, (1999)
* *Esperanto en Litovio*, parto 5, (2000)
* *Esperanto en Litovio*, parto 6, (2000)
* *Esperanto* (2001)
* *Esperanto kalbos vadovėlis = Lernolibro de Esperanto* (2001)
* *Kiel mi lernis kaj instruis Esperanton* (2001)
* *Fore de Parnaso* (2002)
* *Labirinto* (2005)
* *Eilėraščiai sau* (2005)
* *Tarsi sapnas* (2005)
* *Labirinto* (2007)

## Literatūra
* Povilas Jegorovas. „Honora membreco al Antanas Mekys“, gazeto: Litova Stelo, numero: n-ro 5, 2003, p. 2-3
* Antanas Mekys. „Kiel mi lernis kaj instruis Esperanton“, gazeto : Litova Stelo, numero: n-ro 5, 1995, p. 23-26
* Antanas Mekys. „Kiel mi lernis kaj instruis Esperanton“. Litova Stelo (n-ro 3, 1996, p. 15-19)
* Antanas Mekys. „Kiel mi lernis kaj instruis Esperanton“, gazeto : Litova Stelo, numero: n-ro 5, 1996, p. 12-15
* Antanas Mekys. „Kiel mi lernis kaj instruis Esperanton“, gazeto : Litova Stelo, numero: n-ro 4, 1995, p. 22-25
* Antanas Mekys, Esperanto en Litovio, parto kvina (2000), p. 95-96
Adomas Vaitilavičius

**Adomas Vaitilavičius** (1915 m. vasario 6 d. Nausėduose, Vokietijos imperija – 1996 m. gruodžio 19 d. Vilniuje) – gydytojas, mikrobiologas, esperantininkas, vertėjas, rašytojas.

## Biografija

Gimė 1915 m. vasario 6 d. Nausėduose, baigė Ylakių gimnaziją. 1933 m. baigė veterinarijos mokslus Gruzdžiuose, tais pačiais metais dalyvavo Lietuvos esperantininkų kongrese. Dirbo veterinaru Sedoje. 1950 m. baigė Kauno universiteto medicinos studijas. 1954-1963 m. Vilniaus universiteto medicinos fakulteto dėstytojas. 1963 m. pradėjo dirbti mikrobiologijos laboratorijoje. Paskelbė kelis mokslinius straipsnius. Nuo 1979 m. esperantininkų asociacijos tarybos narys. 1989 m. tapo Lietuvos esperantininkų asociacijos viceprezidentu. 1991-1995 m. žurnalo Litova stelo redaktorius. Parengė įvairių leidinių ir straipsnių apie esperanto kalbą, išvertė kelis tekstus iš lietuvių į esperanto kalbą, rašė eilėraščius, apsakymus, dalyvaudavo pasauliniuose esperanto kalbos kongresuose. Mirė 1996 m. gruodžio 19 d. Vilniuje, palaidotas Rokantiškių kapinėse.

## Darbai

* *Medicina* (kun K. Katilius, L. Laucevičius, S. Pavilonis, B. Penkauskas, 1958)
* *Maistas ir mikrobai*  (1980)
* *Metodiniai nurodymai bakteriologinėms laboratorijoms* (kun E. Milnerienė, D. Stankaitienė, J. Tumėnaitė, 1974)
* *Tarptautinė esperanto kalba : vadovėlis mokyklai, kursams ir savimokai* (1994)

### Vertimai

* *Koko kantisto kokerikisto*, Petras Cvirka (1987)
* *El la urbo A al la urbo B*, Valentinas Zaikauskas (1986)
* *Beatricxe*, Tomas Sakalauskas (1988)
* *Japoniškas masažas* ("Japana masagxo" de Masayuki Saionji) (kun Alfredas Maruška, 1994)

## Nuorodos

* Leidiniai 

## Literatūra

* Mažoji lietuviškoji tarybinė enciklopedija, III t., ("Malgranda litova soveta enciklopedio", 3a vol., p. 655, Vilnius, 1971)
* Adomas Vaitilavičius, Mia esperantista kariero, Litova Stelo, n-ro 2, 1995
* Antanas Mekys, Esperanto en Litovio, parto unua, p. 74 (1997)
Roger Cicero

**Roger Marcel Cicero Ciceu** (1970 m. liepos 6 d. Berlyne – 2016 m. kovo 24 d. Hamburge) – Vokietijos džiazo atlikėjas, Rumunijos pianisto Eugen Cicero sūnus.

2007 metais dalyvavo 2007 m. „Eurovizijos“ konkurse su daina „Frauen regier’n die Welt“ ().

## Diskografija

### Albumai
* 2003: *The Essence Of A Live Event*
* 2004: *Home*
* 2005: *There I go*
* 2006: *Good Morning Midnight*
* 2006: *Männersachen*
* 2007: *Beziehungsweise*
* 2009: *Artgerecht*

### Singlai
* 2006: *Zieh die Schuh aus*
* 2006: *So geil Berlin*
* 2006: *Ich atme ein*
* 2006: *Murphys Gesetz*
* 2007: *Frauen regier’n die Welt*
* 2007: *Guess who rules the world*
* 2007: *Die Liste*
* 2007: *Bin heute Abend bei dir*
* 2008: *Wovon träumst du nachts?*
* 2008: *Alle Möbel verrückt*
* 2009: *Nicht Artgerecht*
* 2009: *Boutique*

## Nuorodos

* Oficiali svetainė (vokiečių k.)

|-
Serafín Zubiri

**Serafín Zubiri** (tikrasis vardas – **Serafín Lizoain Vidondo**; g. 1964 m. balandžio 20 d. Pamplonoje, ​​Ispanijoje) – ispanų dainininkas, kompozitorius ir pianistas.

## Biografija

Zubiri yra aklas dainininkas ir pianistas, du kartus atstovavo Ispanijai „Eurovizijos“ dainų konkurse. Iki 1987 m. buvo grupės Equus vokalistas. 1992 metais jis įrašė ispanų garso takelį „Disney“ kino filmui „Gražuolė ir pabaisa“ (*Beauty and the Beast*). Tais pačiais metais jis dalyvavo 1992 m. Eurovizijoje su balade „Todo esto es la música“. 2000 metais jis laimėjo *Eurocanción 2000* konkursą, kurį organizavo TVE ir atstovavo Ispanijai 2000 m. Eurovizijoje, vykusioje Stokholme, su daina „Colgado de un sueño“.

## Diskografija
* 1987: *Inténtalo*
* 1988: *Pedaleando*
* 1991: *Detrás del viento*
* 1992: *Te veo con el corazón*
* 1995: *Un hombre nuevo*
* 2000: *Colgado de un sueño*
* 2008: *Colgado de un sueño* (re-release for Argentina)
* 2010: *Sigo aquí*
* 2012: *X una causa justa*

## Nuorodos

* Oficiali svetainė 

|-
Telesforas Lukoševičius

**Telesforas Lukoševičius** (1926 m. birželio 30 d. Palašmenyje – 2013 m. vasario 18 d. Panevėžyje) – pedagogas, esperantininkas, vertėjas, rašytojas.

## Biografija

Gimė 1926 m. birželio 30 d. Palašmenyje. 1950 m. baigė Šiaulių pedagoginio instituto fizikos-matematikos fakultetą. Nuo 1956 m. dirbo Joniškėlio mokyklos fizikos ir matematikos mokytoju. 1960 m. baigė esperanto kalbos kursus. Joniškėlyje įkūrė esperantininkų klubą. 1963 m. baigė Lietuvos žemės ūkio akademiją ir pradėjo dirbti Joniškėlio žemės ūkio mokykloje, o nuo 1976 m. Panevėžio hidromelioracijos institute. Nuo 1983 m. pradėjo vesti esperanto kalbos kursus Panevėžyje, organizavo esperanto teatro pasirodymus. Parašė ir parengė straipsnių bei leidinių apie esperanto kalbą, vertė tekstus. 2005 m. tapo Pasaulinės Esperanto asociacijos garbės nariu. Mirė 2013 m. vasario 18 d. Panevėžyje.

## Darbai

* Kalbėkime esperantiškai = Ni parolu esperante (konversacioj por turistoj, 1993)
* Lernolibro Elementa Esperanto-kurso en 34 lecionoj (1999)
* Pradinis esperanto kalbos kursas = Elementa esperanto-kurso (1999)
* Mokomės kalbėti esperantiškai. = Ni lernu paroli Esperante (2004)

### Vertimai

* Aldona Brazdžionytė-Oškeliūnienė, Sub la nordlumo ("Po šiaurės pašvaiste", 1991)
* Vilius Kavaliauskas, Konspiro ("Suokalbis", 1992)
* Jonas Biliūnas, Mi trafis ("Kliudžiau", 1994)
* Vytautas Petkevičius, Nur tri lupidoj ("Tik trys vilkiukai", kun Palmira Lukoševičienė, 1994)
* Dionizas Poška, Vilaĝano de Ĵemajtoj kaj Litovio ("Mužikas Žemaičių ir Lietuvos", 1995)
* Juozas Grušas, Herkus Mantas ("Herkus Mantas", kun Palmira Lukoševičienė, 1997)
* J. Kairys ; eilės A. Jonyno, Troškimai = Deziroj (muziko de J. Kairys, versoj de A. Jonynas, 1998)
* Stasys Ankevičius, Forege malantaŭ Uralo ("Už Uralo Žemės galo", 2002)
* Leonas Bumša, Ombro de meditoj ("Minčių paunksnė", kun Česlovas Liubomiras Tručionis, 2005)
* Vytautas Karalius, Sizifo sen štono ("Sizifas be akmens", kun Palmira Lukoševičienė, 2005)
* Albertas Laurinčiukas, Tigro – ĝia vivo kaj morto ("Tigro gyvenimas ir mirtis", 2008)

## Literatūra

* Telesforas Lukoševičius (Nova honora membro de UEA), Litova Stelo, n-ro 2, 2005, p. 53-54
* Telesforas Lukoševičius, Mia vojo al Esperanto, Litova Stelo, n-ro 3, 2006, p. 7-8
PingPong (grupė)

**PingPong** () – trumpai gyvavusi Izraelio pop grupė, Izraelio atstovai 2000 m. Eurovizijoje. Grupę sudarė Guy Asif, Ahal Eden, Roy Arad ir Yifat Giladi.

Grupė susikūrė 1999 metų pavasarį. 2000 metais išleido debiutinį albumą „Between Moral and Fashion“ ir įgijo tam tikrą reputaciją savo šalyje. Tais pačiais metais PingPong laimėjo šalies nacionalinę atranką į Euroviziją ir atstovavo savo šaliai vykusiame renginyje Stokholme (Švedija).

2006 metais išleistas režisieriaus Alon Weinstock dokumentinis filmas „Sipur Sameach“ apie buvusių PingPong grupės narių gyvenimą po Eurovizijos konkurso.

## Diskografija
* 2000 – Between Moral and Fashion

|-
Vilniaus verslo kolegija

**Vilniaus verslo kolegija** **(VVK)** – pirmoji privati kolegija Lietuvoje (steigėja Jolanta Skirgailė). Absolventai įgyja profesinį bakalaurą.

## Istorija
1989 m. Vilniaus verslo kolegija (anksčiau **E. Rastenienės kalbų ir vadybos kolegija**) atidaryta kaip viena pirmų privačių aukštųjų mokyklų.

2001 m. institucijai suteiktas kolegijos – aukštosios neuniversitetinės mokyklos statusas ir teisė išduoti absolventams valstybės pripažintą aukštojo mokslo diplomą. Nuo 2007 m. akredituota aukštoji mokykla, turinti teisę suteikti profesinio bakalauro laipsnį baigusiems filologijos, informatikos, vadybos ir verslo administravimo krypčių studijų programas.

2014 m. gegužės mėn. žurnalo „Reitingai“ aukštųjų mokyklų reitinge, įvardyta pirma tarp Lietuvos privačių kolegijų.

## Studijų programos
Dėstoma lietuvių ir anglų kalbomis. Mokoma vyksta nuolatine ir ištęstine studijų formomis. Veikiančios katedros: Informacinių technologijų, Užsienio kalbų, Verslo vadybos. Nuo 2013 m. kolegijoje nuolatinės, ištęstinės ir nuotolinės studijos vyksta pagal šias studijų programas:
* Verslo vadyba ir marketingas
*Verslo vadyba ir marketingas pagal Team Academy (Suomija) verslumo mokymosi metodą (nuo 2019 m.)
*E. verslas 
* Logistikos verslas
* Tarptautinio svetingumo vadyba
* Interaktyvios medijos ir technologijos
* Programavimas ir internetinės technologijos
* Programavimas finansinėms technologijoms
*Žaidimų kūrimas
*Anglų kalba tarptautinei komunikacijai

Studijų programos yra akredituotos Studijų kokybės vertinimo centre (SKVC) ir įregistruotos LR Švietimo, mokslo ir sporto ministerijoje.

## Direktoriai

* 1989–2021 m. Jolanta Skirgailė
* 2021-2024 m. Gitana Neverienė
* 2025 m. Gabija Skučaitė

## Žymūs pedagogai

* Diana Gumbrevičiūtė-Kuzminskienė, advokatė

## Nuorodos
*Vilniaus verslo kolegijos oficiali svetainė
*Vilniaus verslo kolegija (''aikos.smm.lt'')

## Šaltiniai
The xx

**[[The xx]]** yra britų grupė, susikūrusi 2005 m. Vandsvorte (Londonas) ir atliekanti indie pop stiliaus muziką. 2009 m. rugpjūtį pasirodė debiutinis grupės albumas pavadinimu „xx“, o po dvejų metų grupė išleido antrąjį studijinį albumą „Coexist“. Šiuo metu grupę sudaro trys nariai: Romy Madley Croft (gitara, vokalas), Oliver Sim (gitara, vokalas) ir Jamie Smith (perkusija). Grupė išleidusi tris studijinius albumus, iš kurių naujausiasis, „I See You“, buvo išleistas 2017 m. sausį.

## Grupės istorija

### 2005–2009 metai: grupė formuojasi
Grupės nariai susipažino mokydamiesi Elliot School mokykloje, kuri yra žymi tokiais alumnais kaip atlikėjas Four Tet ir aktorius Pierce Brosnan. Patys grupės nariai mokyklos įtakos nesureikšmina: „Viena mokytoja iš Elliot, kuri net nėra mūsų mokiusi, minėjo, kokie puikūs mokiniai mes buvome. Tai šiek tiek erzina. Mes buvome palikti patys sau – bet neabejoju, kad tai mums buvo savotiškai naudinga“. Oliver Sim ir Romy Madley Croft sukūrė savo grupę dueto pagrindu dar būdami penkiolikos. Gitaristė Baria Quershi prisijungė 2005 m., o Jamie Smith – dar po metų.

### 2009–2011: albumas xx
2009 m. rugpjūčio 17 d. pasirodė debiutinis grupės albumas xx. Jį išleido nepriklausoma įrašų kompanija Young Turks. Nors grupės nariai iki tol buvo dirbę su muzikos prodiuseriais, savo pirmąjį albumą prodiusavo ir miksavo patys. The xx albumą įrašinėjo nedideliame garaže, dažniausiai naktimis. Kritikai ir klausytojai debiutinį albumą sutiko itin pozityviai. Rolling Stone žurnalo topuose grupė užėmė devintą vietą, o NME – antrąją.
Vaizdas:Xx_album_cover.svg|Grupės debiutinis albumas xx buvo palankiai sutiktas kritikų

### 2011-dabartis: albumas Coexist
2011 m. gruodį Oliver Sim atskleidė, kad būsimasis grupės albumas bus įkvėptas klubinės muzikos. 2012 m. grupė paviešino ir išleido pirmą singlą Angels iš būsimojo albumo Coexist. Tų pačių metų rugsėjo 3 d. The xx leido išklausyti antrąjį albumą savo internetinėje svetainėje, o rugsėjo 11 d. albumas jau buvo išleistas oficialiai.

## Grupės nariai
* Romy Madley Croft – gitara ir vokalas
* Oliver Sim – bosinė gitara ir vokalas
* Jamie Smith – perkusija

### Buvę grupės nariai
* Baria Qureshi – klavišiniai ir gitara (2005–2009)

## Diskografija
* *xx* (2009)
* *[[Coexist]]* (2012)
* *[[I See You]]* (2017)

## Šaltiniai

# Saxelby, Ruth (14 July 2009). "The xx" "It started as a joke"". Dummy. Nuoroda tikrinta 2016-11-14.
# "The sound of shyness". New Statesman. Nuoroda tikrinta 2014-02-06.

## Nuorodos

* Oficiali The xx internetinė svetainė 
* The xx diskografija Discogs svetainėje
Patrick Chan

**Patrick Lewis Wai-Kuan Chan** (g. 1990 m. gruodžio 31 d. Otavoje, Kanadoje) – Kanados dailiojo čiuožimo sportininkas. Daugkartinis pasaulio čempionas.

Chan priklauso laisvosios programos ir kombinuotos programos pasaulio rekordai.

## Biografija
Pradėjo čiuožti 1996 m. Tarptautinio masto varžybose pirmą kartą dalyvavo 2004 m. atstovaudamas Kanadai pasaulio jaunimo čempionate. 2006 m. pasaulio jaunimo čempionate pelnė sidabrą. Nuo 2007 m. absoliutus Kanados suaugusiųjų čempionas. 2009 m. pelnė savo pirmąjį pasaulio čempionato medalį – sidabrą. 2010 m. žiemos olimpinėse žaidynėse užėmė penktąją vietą. Nuo 2011 m. absoliutus pasaulio čempionas.

## Rezultatai

## Nuorodos
* Oficiali svetainė
Lusono sąsiauris

**Lusono sąsiauris** (*Kipot ng Luzon*) – sąsiauris Ramiajame vandenyne, tarp Taivano ir Filipinų salyno salos Lusono. Sąsiauris jungia Filipinų jūrą su Pietų Kinijos jūra.

Sąsiaurio plotis apie 250 km. Jame gausu salų, skirstomų į dvi grupes: Bataneso salos, priklausančios Filipinų Bataneso provincijai, ir Babujano salos, priklausančios Kagajano provincijai.

Sąsiauris taip pat skirstomas į mažesnius sąsiaurius. Babujano sąsiauris skiria Lusoną nuo Babujano salų, kurios nuo Bataneso salų atskirtos Balintango sąsiauriu. Batanesą nuo Taivano skiria Baši sąsiauris.

Lusono sąsiauris yra svarbi vandens arterija laivybai ir susisiekimui. Daugelis laivų iš Amerikų naudojasi šiuo maršrutu, plaukdami į pagrindinius Rytų Azijos uostus. Lusono sąsiaurio dugnu eina daug povandeninių ryšių kabelių. Šie kabeliai svarbiais duomenimis ir telefonijos paslaugomis aprūpina Kiniją, Honkongą, Taivaną, Japoniją ir Pietų Korėją.

Lusono sąsiauryje sutinkamos didžiausios vandenynų bangos pasaulyje, iš kurių kai kurios siekia virš 170 m aukštį. Šios bangos yra povandeninės ir retai iškyla į vandens paviršių, todėl laivybai pavojaus nekelia.

## Istorija
Lusono sąsiauris buvo dalis japonų pajėgų 1941 m. gruodžio mėn. invazijos maršruto. Gruodžio 8 d. (Perl Harboro puolimo dieną, dėl laiko juostų) jie išsilaipino Batanese. Gruodžio 10 d. jie okupavo Babujano salynui priklausančią Kamigino salą, kur ketino įkurti vandens lėktuvų bazę. Tą pačią dieną japonai taip pat išsilaipino Apario, Kagajano ir Lusono salose.

Vėliau sąsiauriu naudojosi JAV povandeniniai laivai, medžiodami praplaukiančius japonų konvojus, kursuojančius iš Rytų Indijų į Japoniją.

## Šaltiniai
Jonas Bucevičius

**Jonas Bucevičius** (1883 m. spalio 13 d. Judrėnuose, Rusijos imperija – 1967 m. Lodzėje, Lenkijos Liaudies Respublika) – advokatas, visuomenės veikėjas, politikas, Lietuvos III Seimo narys.

## Biografija

Gimė 1883 m. spalio 13 d. Judrėnuose. Baigė Liepojos gimnaziją, vėliau studijavo teisę Sankt Peterburgo universitete. 1912 m. pradėjo dirbti advokatu. 1921 m. grįžo į šeimos dvarą Judrėnuose, pradėjo dirbti advokatu Šiauliuose. 1926 m. išrinktas į III Lietuvos seimą. 1945 m. išvyko gyventi į Lenkiją. Mirė 1967 m. Lodzėje. 

## Literatūra
* Mieczysław Jackiewicz, "Polacy na Litwie 1918-2000. Słownik biograficzny", ISBN 8388455729, za: "Ostatni polscy posłowie do litewskiego III sejmu", "Znad Wilii", 23/1999.
Baši sąsiauris

**Baši sąsiauris** ( arba 巴士海峡, pinyin: *Bāshì hǎixiá*) – vandens arterija Ramiajame vandenyne, tarp Filipinų salynui priklausančios *Y’Ami* salos ir Taivanui priklausančios Orchidėjų salos. Tai šiaurinė Lusono sąsiaurio dalis. Sąsiauris pasižymi didelėmis audromis lietinguoju laikotarpiu, paprastai trunkančiu nuo birželio iki gruodžio mėn. Sąsiaurio plotis apie 80 km.

Baši sąsiauris yra svarbus jūrų koridorius karinėms operacijoms. Taivanas su Filipinais nesutaria dėl to, kam priklauso šie vandenys, teigdamos, kad regionas plyti per 200 jūrmylių nuo jų krantų. Sąsiauris taip pat svarbus komunikacijų tinklams. Daug povandeninių ryšių kabelių, tiekiančių informaciją ir telefono ryšio paslaugas daugeliui Azijos šalių, eina Baši sąsiaurio dugnu, tad jis yra vienas pagrindinių, kritinėje vietoje esančių Interneto tinklo taškų. 2006 m. gruodį įvykęs 6,7 balų pagal stiprumą povandeninis žemės drebėjimas nutraukė keletą povandeninių kabelių ir tokiu būdu sukėlė itin didelius komunikacijų trikdžius, kurie tesėsi keletą savaičių.

## Išnašos
Boleslovas Liutikas

**Boleslovas Liutikas** (1884 m. Žarėnuose, Rusijos imperija – 1970 m. Mendosoje, Argentina) – inžinierius, visuomenės veikėjas, politikas, Lietuvos II Seimo ir III Seimo narys.

## Biografija

Gimė 1884 m. Žarėnuose. Baigė Šiaulių gimnaziją, vėliau dar mokėsi Maskvoje ir Omske. 1903–1905 m. studijavo Varšuvos universitete, tačiau buvo išmestas dėl dalyvavimo socialistų veikloje. 1911 m. baigė Lvovo politechnikos universitetą ir pradėjo dirbti inžinieriumi Charkovo gubernijoje. 1919 m. grįžo į Lietuvą. 1920–1924 m. buvo Lietuvos žemės ūkio gamintojų sąjungos pirmininkas. 1923 m. išrinktas į II Lietuvos Seimą, 1926 m. perrinktas į III Seimą, priklausė lenkų tautinės mažumos frakcijai. 1944 m. artėjant Raudonajai armijai pasitraukė į Vakarų Europą iš kur išvyko gyventi į Argentiną. Mirė 1970 m. Mendosoje.

## Literatūra
* Mieczysław Jackiewicz, „Polacy na Litwie 1918–2000“, Warszawa 2003
* Krzysztof Buchowski, „Polacy w niepodległym państwie litewskim 1918–1940“, Białystok 1999
Lan Ju

**Lan Ju** () arba **Orchidėjų sala** – vulkaninė sala Ramiajame vandenyne, į pietryčius nuo Taivano salos. Salą nuo Filipinų salynui priklausančios Bataneso salos skiria Baši sąsiauris (šiaurinė Lusono sąsiaurio dalis). Salos plotas 45 km². Ją administruoja Lan Ju gyvenvietė, priskiriama Taiduno apskričiai.

## Istorija

Sala pirmą kartą pažymėta Tabakošimos (*Tabako-shima*) vardu XVII a. japonų jūrlapiuose ir 1654 m. *Tabaco Xima* vardu prancūzų žemėlapiuose. Kinai, kurie nepalaikė jokių ryšių su salos gyventojais, salą vadino *Âng-thâu-sū* (紅頭嶼, pinyin: *Hongtouyu*; 'raudonplaukių sala') pavadinimu, o japonų valdymo laikais sala vadinta *Kōtō-sho* pavadinimu. Japonijos vyriausybė salą paskelbė etnologinių tyrimų vieta, į kurią pašaliniams patekti buvo draudžiama. Šis draudimas liko kai Kinijos Respublika atsiėmė salą 1945 m., bet 1967 m. draudimo buvo atsisakyta. Dėl šių apribojimų tao žmonės geriausiai iš visų Taivano aborigenų išlaikė savitas tradicijas. Nuo to laiko saloje buvo pastatyta mokyklų ir įsigaliojo priverstinis Taivano mandarinų kalbos mokymas.

1946 m. sala pavadinta Lan Ju vardu arba Orchidėjų sala pagal vietinių falenopsių gentį.

1982 m. saloje įrengta branduolinių atliekų saugykla. XXI a. pr. rengti dideli protestai už branduolinių atliekų pašalinimą iš salos.

## Geografija

Saloje yra aštuoni kalnai, viršijantys 400 m aukšti, aukščiausias iš jų – Hongtoušanas (紅頭山), kurio aukštis 552 m. Salos andezitinėse uolienose yra pirokseno ir raginukės mineralų. Geochemijos duomenys rodo, kad saloje gausu natrio, magnio ir nikelio.

Sala išsidėsčiusi atogrąžų zonoje, klimatas čia laikosi šiltas ir drėgnas ištisus metus.

## Flora ir fauna
Orchidėjų saloje auga daug tropinių augalų rūšių, kurios sutinkamos ir kitose Azijos vietose, bet taip pat yra endeminių rūšių. Priskaičiuojamos 35 vietinės augalų rūšys, kaip antai *Pinanga tashiroi* palmių rūšis.

Saloje kiaušinius deda žalieji vėžliai. Salą supa koralinis rifas. Keturios jūrinių gyvačių rūšys sutinkamos vandenyse palei salą.

## Gyventojai
Saloje gyvena tao tautos žmonės, emigravę čia iš Bataneso salyno prieš 800 metų. Vietiniai salą vadina ***Ponso no Tao*** arba ***Pongso no Tawo*** ('žmonių sala'), arba dar ***Irala*** vardu. Iš dabartinių 4000 gyventojų, apytiksliai 2400 priklauso aborigeninei tao bendruomenei, o likę 1600 daugiausia yra hanių kilmės.

Veikia oro uostas. Gyventojai verčiasi žvejyba ir kultūrų (batatai, soros) auginimu.

## Išnašos
Panevėžio hidromelioracijos technikumas

**Panevėžio hidromelioracijos technikumas** – valstybinė vidurinio profesinio mokymo įstaiga, iki 1994 m. veikusi Panevėžyje. Vienas pirmųjų technikumų, pokaryje atidarytų Lietuvoje. 

## Istorija

Panevėžio hidromelioracijos technikumas įsteigtas 1950 m. Nuo 1994 m. – Panevėžio žemės ūkio ir hidromelioracijos mokykla, kuri 2000 m. buvo reorganizuota į Panevėžio profesinio rengimo centrą, veikiantį Staniūnų g. 68, Panevėžyje.

Technikumas buvo įsikūręs pastate, kuriame veikia K. Paltaroko gimnazija. Jis buvo pradėtas statyti 1939 m. kaip mažoji Panevėžio vyskupijos kunigų seminarija. Antrasis pasaulinis karas sukliudė vysk. Kazimierui Paltarokui užbaigti statybas. Pokaryje užbaigtas pastatas atiteko hidromelioracijos technikumui.

Bistrampolyje veikė hidromelioracijos technikumo mokomasis ūkis. Jam priklausė Bistrampolio dvaras. 

## Žymūs auklėtiniai

* Leonas Apšega, inžinierius hidrotechnikas, Kupiškio politikas
* Alfonsas Bakšys, Panevėžio politikas
* Vladislovas Balkauskas, Akmenės politikas
* Rimvydas Daukšas, Skuodo politikas
* Romualdas Gailiūnas, Kėdainių politikas
* Jonas Kauneckas, vyskupas
* Ričardas Kranauskas, geodezininkas, Telšių politikas
* Kazys Krisiūnas, inžinierius hidrotechnikas, Rokiškio politikas ‎ 
* Danius Lygis, aplinkosaugininkas, Lietuvos politikas
* Valentinas Mačiulis, Šilalės politikas
* Eugenijus Malinauskas, Pasvalio politikas
* Lionginas Alfredas Masaitis, Raseinių politikas
* Bronislovas Matelis, žurnalistas, Panevėžio politikas
* Albertas Miškinis, Nepriklausomybės signataras
* Petras Naraškevičius, žurnalistas
* Stanislovas Orlavičius, muitininkas, Medininkų žudynių auka
* Petras Palilionis, poetas
* Klemensas Paulius, Tauragės politikas
* Vladislavas Preidys, Anykščių politikas
* Antanas Ragauskas, Raseinių politikas
* Jurgis Staševičius, Kelmės ir Telšių politikas
* Tautvilis Uža, inžinierius, kraštotyrininkas
* Danguolė Žiūkienė, Biržų politikė

## Literatūra

* Romualdas Tinfavičius. „Mūsų metų brydės“, 2005

## Šaltiniai
Roza Chutor parkas

**Roza Chutor parkas** (rus. *Роза Хутор*) – ekstremalaus sporto parkas, kuriame vyko 2014 m. žiemos olimpinių žaidynių akrobatinio slidinėjimo ir snieglenčių varžybos.

Pirmą kartą parkas išbandytas 2012 m. rugsėjį. Parke telpa 4000 žmonių vykstant akrobatrinio slidinėjimo varžyboms ir 6250 – snieglenčių varžyboms.

## Šaltiniai
Alvaro kunigaikštystė

**Alvaro kunigaikštystė** () – vietinė kunigaikštystė Britų Indijoje (dabartiniame Radžastane), valdyta radžputų dinastijos.

## Istorija

Alvaras senovėje buvo Matsijos regiono (sostinė Viratnagaras) dalis. Anksčiau jo pavadinimas buvo *Ulwar*.

Istoriškai Alvaro valstybė buvo bargudžarų klano (sostinė *Rajorgarh*) įtakos sferoje. Apie XI a. valdė bargudžarų karalius *Mathandeva*.

Iki 1602 m. šią sritį valdė galingas bargudžarų (*Bargujar*) karalius. Musulmonų valdymo laikais Akbaras Didysis 1602 m. pareikalavo, kad Alvarą valdęs bargudžarų radža Išvar Dasas (*Ishwar Das*) atiduotų dukterį į jo haremą. Radžai atsisakius bargudžarų klano atstovus Akbaro pajėgos ėmė masiškai žudyti. Dalis išsislapstė. Tarp pabėgusių buvo ir klano vadas *Raja Dalku Rao*, kuris įkūrė radžputų bargudžarų klano šaką *sikarvarai* (*Sikarwar*).

Alvaro kunigaikštystę XVIII a. antroje pusėje įkūrė Kačvachų linijos radžputas *Pratap Singh Prabhakar*. Jo įsūnis *Bakhtawar Singh* padėjo britų Rytų Indijos kompanijai kovoti su marathais. Po 1803 m. *Laswari* mūšio Alvaras tapo pirmąja Radžputanos valstybe, pasirašiusia puolamosios ir ginamosios sąjungos sutartį () su Rytų Indijos kompanija. Keletu metų vėliau *Bakhtawar Singh* išdrįso surengti ginkluotą įsiveržimą į gretimą Džaipurą, vyresnę Kačvachų valstybę, kuriai anksčiau buvo pavaldus jo pirmtakas. *Bakhtawar Singh* pralaimėjo. Rytų Indijos kompanija su juo sudarė naują sutartį, pagal kurią jam buvo uždrausta politiškai sąveikauti su kaimyninėmis valstybėmis be britų pritarimo.

1857 m. vykusio sipajų sukilimo metu *Raoraja Bane Singh* pasiuntė pajėgas, sudarytas iš musulmonų ir radžputų, padėti Agros britų įgulai. Musulmonai dezertyravo, o likusiuosius maištininkai sutriuškino.

1947 m. Indijai gavus nepriklausomybę Alvaras pripažino Indijos vyresnumą. 1948 m. Alvaras buvo sujungtas su trimis gretimomis kunigaikštystėmis – Bharatpuru, Dholpuru ir Karauliu ir sudarė Matsijos sąjungą. Ši valstybė, savo ruožtu, įsijungė į Indijos Sąjungą. O 1949 m. gegužės 15 d. su dar keliomis kunigaikštystėmis ir Adžmero teritorija ir sudarė dabartinę Radžastano valstiją.

## Nuorodos
Indijos dominija

**Indijos dominija** (; ), *Indijos Sąjunga* () – nepriklausoma valstybė, šių dienų Indijos pirmtakė, egzistavusi nuo 1947 m. rugpjūčio 15 d. (priimtas D. Britanijos parlamento aktas apie Indijos nepriklausomybę) iki 1950 m. sausio 26 d., kai dominija tapo Indijos respublika priėmus 1950 m. sausio 26 d. Indijos konstituciją.

Britų Indijos teisių perėmėja 1947 m. rugpjūčio 15 d. tapo Indijos dominija. Pakistano dominija įsikūrė faktiškai atsiskyrusi nuo Britų Indijos. Su tuo susiję ir tai, kad Indija, kaip Britų Indijos pasekėja, automatiškai tapo JTO nare, o naujai susikūręs Pakistanas turėjo savarankiškai stoti į JTO.

Indijos dominijos karaliumi (valstybės galva) buvo Jurgis VI, Indijoje jo atstovu buvo generalgubernatorius, kuris jau nebuvo vicekaralius, kaip kad buvo Britų Indijos laikais. Dominijos laikais Indijoje buvo du generalgubernatoriai:
* erlas Birmos Mountbatenas (*Earl Mountbatten of Burma*) – 1947–48 m.,
* *Chakravarti Rajagopalachari* – 1948–50 m.
Džavaharlalis Nehru buvo ministras pirmininkas visą šios valstybės egzistavimo laikotarpį.
Nuša Derenda

**Nuša Derenda** (tikrasis vardas – *Anuška Žnideršič*; g. 1969 m. kovo 30 d.) – slovėnų dainininkė, atstovavusi Slovėnijai 2001 m. Eurovizijos dainų konkurse Kopenhagoje, Danijoje, kur ji pasiekė 7 vietą.

## 2001 m. Eurovizija

Po pergalės konkurse *EMA 2001* iškovojo teisę atstovauti Slovėnijai Eurovizijos dainų konkurse Kopenhagoje, Danijoje, su daina „Energy“, su kuria užėmė 7 vietą, surinkusi 70 taškų.

## Diskografija
* 1999 – Vzemi me veter
* 2000 – Ni mi žal
* 2001 – Festivali
* 2002 – Na štiri oči
* 2004 – Največje uspešnice (1998–2004)
* 2005 – Nuša za otroke
* 2008 – Prestiž
* 2013 – Za stare čase

## Nuorodos

* Oficiali svetainė

|-
Marie Orav

**Marija Orav** (1911 m. gruodžio 23 d. Pikeliuose, Rusijos imperija – 1994 m. sausio 4 d. Taline, Estija) – Estijos šachmatininkė.

## Biografija

Gimė 1911 m. gruodžio 23 d. Pikeliuose. 1929 m. baigė Tartu gimnaziją. Buvo viena iš pirmųjų Estijos moterų šachmatininkių. 1937 m. laimėjo Talino šachmatų čempionatą. 1938 m. buvo pirmoji estų šachmatininkė, kuri sudalyvavo tarptautiniame turnyre. 1952 m. ir 1959 m. laimėjo Estijos šachmatų čempionatą. 1959 m. dalyvavo TSRS šachmatų čempionate. Mirė 1994 m. sausio 4 d. Taline.

## Pasiekimai

* 1960 m. Estijos šachmatų čempionatas 2 vieta 
* 1959 m. Estijos šachmatų čempionatas 1 vieta 
* 1958 m. Estijos šachmatų čempionatas 2 vieta 
* 1956 m. Estijos šachmatų čempionatas 3 vieta 
* 1954 m. Estijos šachmatų čempionatas 2 vieta
* 1952 m. Estijos šachmatų čempionatas 1 vieta 
* 1950 m. Estijos šachmatų čempionatas 3 vieta  
* 1948 m. Estijos šachmatų čempionatas 2 vieta 
* 1945 m. Estijos šachmatų čempionatas 2 vieta 

## Nuorodos
* Estijos šachmatų čempionatų istorija 
* Biografija (est.)
Hilary Sipowicz

**Hilarijus Sipavičius** (1890 m. sausio 28 d. Mickiškėje, Rusijos imperija – 1969 m. gegužės 12 d. Gdanske, Lenkijos Liaudies Respublika) – karininkas, inžinierius, mechanikas.

## Biografija
Gimė 1890 m. sausio 28 d. Mickiškėje. Baigė Sankt Peterburgo politechnikos universitetą. I pasaulinio karo metu dirbo mechaniku Rusijos imperijos jūrų laivyno povandeniniuose laivuose. 1919 m. grįžo į Lenkiją, kur pradėjo dirbti Lenkijos kariniame jūrų laivyne. 1932–1939 m. dėstė Torūnės karinio jūrų laivyno mokykloje. 1945 m. vienas iš Gdansko technikos universiteto jūrų laivyno inžinerijos studijų krypties iniciatorių. 1945–1946 m. Gdynios karinio jūrų laivyno mokyklos dėstytojas. 1958 m. tapo karinio jūrų laivyno inžinerijos profesoriumi. Dėstydamas universitete ir mokyklose paruošė kelias laivų statytojų ir inžinierių kartas, parašė kelias knygas apie laivų inžineriją, už savo nuopelnus apdovanotas įvairiais valstybiniais apdovanojimais. Mirė 1969 m. gegužės 12 d. Gdanske. Jo vardu pavadinta viena iš Gdansko politechnikos universiteto auditorijų.

## Nuorodos
* Biografija (lenk.) 

## Literatūra
* Hilary Sipowicz. Politechnika Gdańska 1945–1970. Księga Pamiątkowa, Gdańsk 1970, s. 227.